4 Kgoši Asa o ile a fišegela kudu borapedi bjo bo sekilego, ka ge a ile a fediša bagweba-ka-mmele ba tempeleng le borapedi bja medimo ya diswantšho bjo bo bego bo atile nageng. (1 Dikg. 15:9-13) Ka ge a be a na le tswalano ya kgauswi le Jehofa, o ile a kgothaletša batho “gore ba tsome Jehofa Modimo wa borakgolokhukhu ba bona, le gore ba phethe molao le ditaelo tša gagwe.” Jehofa o ile a šegofatša nywaga ya mathomo e lesome ya pušo ya Asa ka go dira gore go be le khutšo nageng. Asa o ile a reta mang ka khutšo yeo? O ile a botša setšhaba gore: “Re sa na le naga, ka gobane re tsomile Jehofa Modimo wa rena. Re tsomile, gomme yena o re neile khutšo ka gohle.” (2 Dikor. 14:1-7) Ela hloko seo se ilego sa direga ka morago ga moo. Maemo. Mantšu a Paulo a bolela ka maemo, goba mafelo a mabedi ao ditiro tše di dirwago go ona​—lapeng le phuthegong. O re: “Hlogo ya mosadi yona ke monna . . . Mosadi yo mongwe le yo mongwe yo a rapelago goba a porofetago a sa rwala hlogong o nyatšiša hlogo ya gagwe.” (Ditemana 3, 5) Thulaganyong ya lapa, monna wa mosadi ke yena yo Jehofa a mo kgethago gore e be hlogo ya mosadi yoo. Ge a sa lemoge bolaodi bja monna wa gagwe, o tla nyatšiša monna wa gagwe ge e ba a ka dira boikarabelo bjo Jehofa a bo abetšego monna. Ka mohlala, ge e ba a ka swanelwa ke gore a sware thuto ya Beibele monna wa gagwe a le gona, o tla bontšha go hlompha bolaodi bja monna ka gore a rwale hlogong. O tla dira se go sa šetšwe gore monna o kolobeditšwe goba go se bjalo, ka ge e le hlogo ya lapa. * Ge e ba a swanetše go rapela goba go ruta mola morwa wa gagwe yo a kolobeditšwego a le gona, ka mo go swanago o tla swanelwa ke go rwala hlogong, e se ka baka la gore morwa yoo ke hlogo ya lapa, eupša ka baka la boikarabelo bjo bo neilwego ditho tše ditona tša phuthego ya Bokriste.